11/03/2020 | Administración LocalMunicipal
Pontedeume
Anuncio de expediente de expropiación forzosa para a realización das obras Proxecto de Obra denominado “Melloras no saneamento en Cabanas e Pontedeume. Fase I. Concello Pontedeume (A Coruña)”

Por Acordo do Pleno de data 27.02.2020, aprobouse definitivamente a relación de bens e dereitos afectados polo expediente de expropiación forzosa para a realización das obras Proxecto de Obra denominado “Melloras no saneamento en Cabanas e Pontedeume. Fase I. Concello Pontedeume (A Coruña)”, así como a designación nominal dos interesados cos que deben entenderse os sucesivos trámites, quedando declarada a necesidade de ocupación dos mesmos, o que se publica aos efectos do artigo 21 da Lei de Expropiación Forzosa de 16 de decembro de 1954; cuxo contido se transcribe no seu literal: “PRIMEIRO: Ratificar o acordo adopto en sesión ordinaria do 24 de xullo de 2019, nos seguintes puntos:1.1.- Estimar parcialmente alegacións presentadas por Dna. Josefa Bouza Varela (32**82***) e Mª Carmen Iglesias Bouza (**40*2*2*) rexistro de entrada nº 201900000000274 de 24.01.2019, Dna. María Ramona Queijas López (**39*98***), documento con rexistro de entrada 201900000000295 de 25.01.2019, Dna. Marina Iglesias Bouza (3*64**7**), documento con rexistro de entrada 201900000000299 de 28.01.2019 e por Dna. Carmen Bouza Varela (32***04**), documento con rexistro de entrada 201900000000302 de 28.01.2019 en tanto que: Se estima que a afección da finca nº 3 é de 331m 2, tal e como indican as alegantes, pasando a estar valorada en 10.999,13 € ao que sumado o 5% do premio de afección (549,96 €), resulta unha valoración total de 11.549,07 €. Desestímase a expropiación total da parcela por carecer de acceso desde viario público, xa que este é tan só dende terreos de acceso restrinxido de uso portuario, tendo a condición de parcela inedificable.1.2.- Aprobar a modificación do “Proxecto de expropiación elaborado pola Enxeneira agrónoma Raimond Culsan Timofte en data novembro de 2017, presentado no RE de data 24/11/2017 nº 6501 no que se formula e polo tanto se aproba a relación concreta, individualizada e valorada dos bens a expropiar para a execución da obra “Melloras no saneamento en Cabanas e Pontedeume. Fase I. Concello Pontedeume (A Coruña)” Tomo I e II”, nos seguintes termos: 1.3.-Notificar persoalmente a presente Resolución aos propietarios das fincas e demais interesados sobre as mesmas dos que o Concello de Pontedeume teña coñecemento. SEGUNDO.- Considerar que co actuado queda demostrada a necesidade de ocupación dos bens e dereitos a que se refire este expediente, e, por tanto, acordar a necesidade de ocupación dos mesmos. TERCEIRO.- Proceder á publicación deste Acordo na forma en que se refire o artigo 18 da Lei de Expropiación Forzosa, abrindo información pública durante un prazo de quince días no Boletín Oficial da Provincia e nun dos diarios de maior circulación da Provincia, con notificación persoal aos interesados, convidándose aos mesmos para que propoñan un prezo que propicie a adquisición por mutuo acordo, atendendo a relación concreta, individualizada e valorada dos bens a expropiar para a execución da obra “Melloras no saneamento en Cabanas e Pontedeume. Fase I. Concello Pontedeume (A Coruña)” Tomo I”. Así mesmo, estará a disposición dos interesados na sede electrónica deste Concello: https://sede.pontedeume. gal/opencms/gl/ CUARTO.- En todo caso se fose preciso, dar traslado do actuado ao Ministerio Fiscal, se os titulares non comparecen no expediente ou a propiedade sexa de natureza litixiosa.” O expediente estará a disposición das persoas interesadas na Secretaría Municipal. O que se publica aos efectos oportunos e en cumprimento do contido do acordo. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 5 de marzo de 2020.